Medžikas ir Maiklas.
Keturi rungtynių kėliniai, septynerios rungtynės, jei prireiks,
ir profesionalaus krepšininko titulas.
„SPORTS ILLUSTRATED“ MEDŽIKAS IR MAIKLAS
Du krepšinio meistrai - Medžikas ir Maiklas.
Kausis dėl visų titulų.
Buvo jis ir aš.
Tai - pirmas kartas, kai susitiksime akis į akį.
ERVINAS „MEDŽIKAS“ DŽONSONAS
Šiandien susikaus dvi legendos.
Los Andželo Medžikas Džonsonas ir Čikagos Maiklas Džordanas.
Kai stovi ant kalno viršūnės,
tikrai nenori, kad kas kitas tave nuo jos nustumtų.
MAIKLAS DŽORDANAS, „BULLS“ GYNĖJAS 1984-1998 M.
Tu kovosi ir kovosi, kol tave nuo jos nustums.
Ten ir stovėjo Medžikas.
Jis buvo… Mano akimis, jis stovėjo ant kalno viršūnės.
Visa energija buvo nukreipta į norą
įveikti tą vieną vyruką, tą vieną vyruką.
Buvau varžovas ir neketinau lengvai atiduoti karūnos.
Žinot, širdyje visuomet žinojau, ką aš vesiu.
Nebuvau pasiruošęs vesti, bet visad žinojau, kad mano žmona taps Kukė.
Žinoma, jos mama, tėtis, jos draugai ir panašiai, jautė,
kad aš galbūt nebuvau jai tinkama partija. Suprantat?
Nes nuolat ją įskaudindavau.
Tačiau aš vis tiek ją labai mylėjau.
Aš jį gerai pažinojau, aš žinojau, jog nėra taip, kad jis manęs nemylėtų.
KUKĖ DŽONSON
Buvo ne tai.
1991 m. rungtynėse prieš „Bulls“
ji man pasakė:
„Ei, jei mes kažką galvojame, turiu persikraustyti į Los Andželą.“
Pasakiau: „Manau, bėda ta…
Priežastis, kodėl negalime susituokti,
jog mes net negyvename tame pačiame mieste.“
Visus tuos metus mes palaikėme santykius per atstumą.
Pasakiau: „Turime išmokti gyventi tame pačiame mieste.“
Padarysiu tą tik tuomet, kai turėsiu darbą ir turėsiu savo butą,
na, iš esmės vis tiek būsiu nepriklausoma.“
Kai kurios iš mūsų kiek nuliūdome, kad ji vėl sugrįžo,
dar kartą brido į tą pačią upę, suprantat? Tarsi…
MARŠA YZLI - ODRĖ VEBSTER PENĖ VINTERS-GERI
STUDIJŲ DRAUGĖS
„Negi neprisimeni, kas jau nutiko?“
Tai buvo pirmieji metai,
kai jis pakvietė mane kartu vykti į atkrintamąsias.
„LAKERS“, PIRMYN!
Visuose finaluose, kuriuose jis anksčiau žaidė, manęs nebuvo.
Tad pagaliau, kai jie susitiko finale su Čikaga,
jis man leido vykti drauge.
Nekantravau pamatyti atkrintamąsias.
Juk žaidė prieš Čikagos „Bulls“, Maiklą Džordaną.
BAIRONAS SKOTAS, „LAKERS“ GYNĖJAS 1983-1993 M.
Manau, nebuvo nė vieno sezono, kai nesijautėme, jog esame geriausia komanda.
Mes didžiavomės ir pasitikėjome savo komanda.
Į Čikagą išvykome su tuo jausmu.
Rungtynės prasideda, su kamuoliu - Los Andželo „Lakers“,
Medžikas Džonsonas prieš Maiklą Džordaną.
Jie buvo geri. Na, Čikagos komanda buvo gera…
DŽEIMSAS VORTIS, „LAKERS“ KRAŠTO PUOLĖJAS 1982-1994 M.
…bet jie dar nė karto nebuvo patekę į finalą.
Kol ten nepatenki, nežinai, kas tavęs laukia.
Tai tai - trūkumas.
Tai buvo pirmas kartas, kai susidūrėme su didžiule jėga.
Prieš rungtynes visi nervinomės.
Aš jaučiausi gerai. Pirmąsias rungtynes mes laimėjome.
Eisis Grynas vėl grįžta į aikštę.
Medžikas.
„LAKERS“ SUNKIAI ĮVEIKIA „BULLS“ FINALO SERIJOS PRADŽIOJE
Mes to tikėjomės. Mes ir vėl - finale.
Toks mūsų darbas.
EISIS GRYNAS, „LAKERS“ KRAŠTO PUOLĖJAS 1985-1993 M.
Svarbias rungtynes mes laimime.
PATIRTIS PADEDA LOS ANDŽELUI
Antrosios rungtynės. Eime. Sužaiskime.
PERKINSO TRITAŠKIS IŠPLĖŠIA PERGALĘ PRIEŠ „BULLS“ 93:91
Ir tuomet jie laimėjo ketverias rungtynes iš eilės.
Paskutinės sekundės. Medžikas meta iš tritaškio, gauna bloką.
Pipenas pagriebia kamuolį.
Ir Čikagos „Bulls“ pirmą kartą tampa NBA čempionais.
Medžikas be kovos nepasidavė.
Turi kažką iš jo paimti, nes jis ten buvo jau daugybę metų.
Ir mes nuvykome ir pasiėmėme.
Mėginau jį susirasti aikštėje, bet nepavyko.
Nes norėjau jį pasveikinti.
Jis atėjo į mūsų rūbinę ir stipriai mane apkabino.
Jis mane pasveikino, palinkėjo sėkmės.
Jis mane apkabino ir apsiverkė.
Mums abiem buvo smagu pajausti tą džiaugsmo akimirką.
Norėjau pasakyti: „Ei, sveikinu laimėjus pirmąjį čempionatą.“
Jis neprivalėjo to padaryti. Suprantat? Mes juk buvome varžovai.
Bet jis suprato, ką tai reiškia.
Jis suprato, parodė pagarbą,
nes aš prisijungiau prie klubo,
kuriame jau buvo Laris Berdas ir Medžikas Džonsonas.
Tai parodė, kad jis - tikras čempionas.
Maiklas Džordanas vienbalsiai pripažintas Naudingiausiu žaidėju.
Ar jauti, tarsi Medžikas Džonsonas būtų perdavęs tau deglą?
Maiklas Džordanas sakė:
ROBIN ROBERTS, „ESPN“ SPORTO ŽURNALISTĖ 1990-2005 M.
„Ei. Gal jau perduok man estafetės lazdelę?“
O Medžikas tarsi: „Nežinau. Nežinau.“
Jis stengėsi dar truputėlį ją palaikyti.
Turiu pripažinti, jog atėjo jų eilė.
Bet, varge, man taip sunku pralaimėti.
Pasakiau: „Gerai. Grįšime kitais metais ir laimėsime.“
Nors pralaimėjome, mums tai išėjo į naudą.
Tai buvo gera patirtis,
kuri leido jam suprasti, jog gali įsileisti mane į šią savo gyvenimo dalį.
O tuomet įvyko vakarėlis prie baseino.
Visi žinojo, kad rengiu puikius vakarėlius.
Geriausius Holivude.
Mano vakarėliai prie baseino buvo puikūs.
Visi į juos veržėsi.
Buvo smagu. Buvo nuostabu.
MAIKLAS KUPERIS, „LAKERS“ GYNĖJAS 1978-1990 M.
Jei esi vedęs, gali pakliūti į bėdą. Jei esi vienišas, gali pakliūt į bėdą.
Daugelis žmonų buvo nepatenkintos, kad jų vyrai ten eidavo,
o jų drauge nesivesdavo.
Suprantat? Turi suaugti.
Negali būti… Neturėtum taip daryti.
Vis kalbėdavau su juo, sakydavau: „Negaliu patikėti, kad taip elgiesi.“
O jis atkirsdavo: „Negaliu patikėti, kad išputi tokį burbulą iš nieko.“
Mes ir vėl siaubingai susiginčijome.
„Na, jei surengsi tą vakarėlį, viskas.“
Aš laikiausi savo, jis - savo.
Mano galvoje sukosi mintis: „Nenoriu būti viso šito dalimi.
Nenoriu to išgyventi.
Na, gal tai - ženklas.
Jis nepasikeis.“
Viskas tarp mūsų buvo baigta.
Aš nesitikėjau, kad ji išties išeis.
Buvo labai skaudu.
Pasibaigus sezonui, aš vykdavau į Bahamas,
miegodavau visą savaitę,
leisdavau savo kūnui sugyti, o mintims pailsėti.
Kukei teko daug ištverti. Nėra ką ir sakyti.
Ji buvo verta daugiau.
Ji nenusipelnė, kad paprašyčiau jos rankos,
o tuomet sulaužyčiau sužadėtuves, kiek, tris kartus.
Ji to nenusipelnė. Ji buvo nuostabi moteris.
Kai kalbame apie sielos draugus…
Ji buvo tobula moteris man.
Ir mane pasikvietė mano tėvas ir pasakė,
jis pasakė: „Jaunyli, vesk tą merginą.
Dievas tau atsiuntė tą moterį.
Padarysi klaidą. Didžiausią klaidą gyvenime.“
Jis man paskambina.
Ir sako: „Manau, galiu tą padaryti.“
Atsakiau: „Gerai. Tą galime padaryti tik jei…
Kai sugrįši, nuskrisime į Las Vegasą, susituoksime,
ir viskas.“
Pasakiau: „Man nereikia vestuvių.“
Tiesiog reikėjo išspręsti problemą.
Pasakiau: „Taip ir padarykim.“
Ji pasakė: „Noriu trumpų sužadėtuvių.
Turime tą padaryti dabar, kol dar neapsigalvojai.“
Aš atsakiau: „Aš neapsigalvosiu.“
LANSINGAS, MIČIGANAS 1991 M. RUGSĖJO 14 D.
Pamenu, stoviu ir galvoju: „Kas, jei jis nepasirodys?“
Vis dar bijojau, kad jam nepavyks,
nes taip jau ne kartą nutiko.
Tarsi filme „Pabėgusi nuotaka“. Tik jis buvo pabėgęs jaunikis.
Mano suknelė man buvo gal dviem dydžiais per didelė,
nes dėl streso numečiau daug svorio.
Labai nervinausi, o mano draugės mane ramino.
„Jis ateis, nesijaudink.“
Nesijuokit, nekikenkit.
Jokių „Aleliuja“, kai pasakys: „Skelbiu jus vyru ir žmona.“
Kaskart, kai kas nors atvažiuodavo, aš klausdavau:
„Jis jau atvažiavo? Jau atvažiavo?“
Tuo metu mes galvojome: „Gerai.
Kai nuvažiuosime, jei bus, tai bus.“
- Taip. Taip. - Suprantat? Ir tuomet…
- Ir viskas. - Įvyko. Buvo nuostabu.
Priverčiau ją šitiek ilgai laukti.
Būti namuose Mičigane,
su šeima ir draugais, stebint visai valstijai,
buvo puiku.
Stovėjau prie bažnyčios su savo tėvu,
jie atidarė duris,
o aš negalėjau nė pajudėt.
Nes galvojau: „O kas, jei?“
Tėtis manęs klausia: „Tau viskas gerai? Eisi?“
Giliai įkvėpiau ir žengiau link altoriaus.
Kai pamačiau ją tokią gražią,
apsiverkiau.
Tai buvo labai graži akimirka.
- Kukė atrodė kaip princesė. - Taip, tikrai.
Ji labai gražiai atrodė. Ir netgi Ervinas
- Galėjai matyti, kaip… - Taip, lengviau atsikvepia.
Taip.
Maždaug: „Aš ją turiu. Viskas teisinga. Viskas gerai.“
Skelbiu jus vyru ir žmona.
Galite pabučiuoti nuotaką.
Kai jau žinojau, kad esame kartu,
kad ruošiamės kažką kurti kartu,
apėmė nuostabus jausmas.
PARYŽIUS 1991 m. SPALIO 18 D.
NBA IKISEZONAS
Kadangi su „Lakers“ komanda vykome į Paryžių
žaisti prieš Prancūzijos komandas,
pasakėme: „Ei, juk tai gali būti ir mūsų medaus mėnuo.“
Praėjusį vakarą. Gerai, kitą kartą.
Mudu su Kuke švenčiame medaus mėnesį, apžiūrime miestą.
Vakarais einame pasivaikščioti, mums labai gera.
Tai mus tarsi sugrąžino į studijų laikus.
Aš jau seniai nebegėriau kontraceptikų, jau kelis mėnesius,
nes juk planavome susituokti.
Ir Paryžiuje ėmiau kažką jausti.
Nutariau pasidaryti nėštumo testą.
Tik negalėjau perskaityti, nes viskas buvo prancūzų kalba.
Tad kai kambarinė atėjo sutvarkyti kambarį,
parodžiau jai testą,
ir ji… aš…
O ji sako: „Oui, oui!“
Buvau labai laimingas, nes to norėjome mes abu -
turėti savo kūdikį.
Pagaliau vedžiau Kukę, ji nėščia.
Ir metas ruoštis sezonui.
Dabar mūsų misija - įveikti „Bulls“.
GARIS VITIS - „LAKERS“ FIZINIO PARENGIMO TRENERIS 1984-2016 M.
Jautėme: „Varge, tai… Tai - komanda, kokią turime dabar…
Taip, mes žaisime finale.“
Žaidžiame šeštąsias rungtynes iš aštuonių ikisezoninių rungtynių.
SOLT LEIK SITIS 1991 M. SPALIO 26 D.
Išskrendame į Solt Leik Sitį. Einame į viešbutį.
Manęs paprašo, kad paskambinčiau į biurą.
Susisiekiu su Džeriu, o jis sako: „Siųsk Medžiką namo.“
„Kodėl?“
„Negaliu pasakyti, bet jis turi grįžti namo.“
„Kuo skubiau.“
Džeris iki tol niekad su manimi taip nekalbėdavo.
Kad kažką žinotų ir norėtų pasakyti.
Sakau: „Gerai.“ Skambinu jam.
Sakau: „Klausyk, tu vyksti namo.“
Atsakiau: „Na, gerai. O kodėl?“
Ir jis pasakė: „Na, nežinau. Jis tik liepė tau grįžti namo.“
Pasakiau: „Mes vyksim namo po šių rungtynių,
kodėl negaliu susitikti su juo rytoj?“
Jis atsakė: „Ne, turi grįžti namo dabar pat.“
Man paskambina dr. Melmanas. Jis…
LONAS ROSENAS, MEDŽIKO AGENTAS 1987-1996 M.
„Jis turi grįžti iš Jutos.“ Klausiu, kodėl. O jis: „Negaliu sakyti.“
„Ervinas turi grįžti namo.“ „Ar gali sužaisti?“ „Ne, negali.
DR. MAIKLAS MELMANAS, „LAKERS“ KOMANDOS GYDYTOJAS 1981-1995 M.
Jis turi grįžti namo. Negali žaisti.
Grįžęs tegul užeina pas mane į kabinetą.“
Mes - Jutoje, Medžikas turi žaisti.
Įeiname į areną, o Medžiko nėra.
Mums pasakė, kad jis išskrido atgal į Los Andželą.
Kad persišaldė, kad jam gripas. Kažką tokio.
Mes jau atlikome jo priešsezoninį fizinės būklės patikrinimą.
Jei jam kas būtų negerai,
būtume pastebėję per priešsezoninį fizinės būklės patikrinimą.
Vėžys? Na, kas jam galėtų būti?
LOS ANDŽELAS
Nuėjau tiesiai į dr. Melmano kabinetą.
Taigi, jo kabinetas, rodos, buvo trečiame aukšte.
Tuo metu buvo gal 17.30 val.
Laukiamajame nieko nebuvo.
Ir tuomet dr. Melmanas atidaro duris
ir sako: „Sveikas, Ervinai, užeik.“
Aš užsimerkiu ir prisimenu, kaip atrodė mano kabinetas,
kur sėdėjo jis ir Lonas.
Atsisėdau
ir iš jo veido išraiškos supratau, jog kažkas negerai.
Ir jis atidaro stalčių,
išsitraukia „FedEx“ voką ir išsitraukia dokumentą.
Ir jis…
Ir jis pasakė: „Gavau liūdnų žinių - tu infekuotas ŽIV.“
ŽIV-1 ANTIGENAS IR ŽIV-1 / ŽIV-2 RASTA ANTIKŪNŲ.
LABORATORINIS ŽIV INFEKCIJOS ĮRODYMAS
Sėdėjau ir tylėjau.
Negalėjau patikėti…
apstulbau.
Paklausiau: „Ar tikrai?“
Kai atsitokėjau, ėmiau galvoti:
„Gerai, na… Ką tai reiškia?
Ar aš mirsiu?“
Ir jis pasakė: „Na, nežinome.“
„Ir man neramu.
Aš turiu žmoną. Ji nėščia.
Ką man jai pasakyti?“
Mes ruošiamės gyventi savo pasakoje,
ir staiga sužinau šias pribloškiančias naujienas.
Sėdžiu ant kėdės ir galvoju: „O, dievulėliau.
Kaip man grįžti namo ir jai tą pasakyti?“
Žinojau, kad ji į tai tikrai skaudžiai sureaguos.
Buvau namuose, ruošiausi stebėti rungtynes,
ir suskambo telefonas.
Skambino Ervinas.
Jis pasakė: „Aš važiuoju namo, grįžęs paaiškinsiu, kodėl.“
Supratau, kad nutiko kažkas rimto, jei jau jis nežais rungtynėse.
Laukimas buvo siaubingas.
Tai buvo turbūt sunkiausias dalykas, kokį teko daryti gyvenime.
Pasakyti žmogui, kurį myli
ir kuris myli tave…
Jis įžengė pro duris, pažvelgė į mane
ir pasakė: „Mums reikia pasikalbėti.“
Ir pasakė: „Nežinau, kaip tą pasakyti, tai tiesiog pasakysiu.
Aš turiu ŽIV virusą. Virusą, kuris sukelia AIDS.“
Ji ėmė verkti ir…
man plyšo širdis.
Suprantat? Man tiesiog plyšo širdis,
„Dieve mano. Tu mirsi?“
Visi, apie kuriuos buvome girdėję, mirė.
Ir tuomet ji paklausė: „Ką tai reiškia man?
Ką tai reiškia kūdikiui?“ Ir aš negalėjau atsakyti.
O Dieve. Mano kūdikis.
Kaip mano kūdikis?
Kas nutiks mano kūdikiui?
Pasakiau: „O, ne. Ne.“
KRISTINA DŽONSON, MOTINA
Pasakiau: „Turbūt juokauji.“
Tuo metu niekas nežinojo.
LARIS DŽONSONAS, BROLIS
Žinojo tik tiek, kad tai reiškia mirtį.
Mes ruošėmės vakarieniauti,
pasiėmiau savo rankinę, įsėdau į savo automobilį.
Ir ėmiau verkti.
Aš meldžiausi, verkiau ir vėl meldžiausi.
Atrodė, kažkas trenkė man strypu į pilvą.
Visi buvome priblokšti, bet matyti, kaip išgyvena mama ir tėtis,
buvo nepakeliamai sunku.
KIMBERLI DŽONSON RĖJ, SESUO
Ir aš pasakiau: „Viešpatie, neatimk iš manęs vaiko.
Neatimk iš manęs vaiko, Viešpatie. Neatimk jo.“
Aš verkiau. Norėjau pabūti viena.
PERLA DŽONSON, SESUO
Ir…
Suskambo telefonas. Kurį laiką pakalbėjome su mama.
ANDRĖ DŽONSONAS, SŪNUS
Ir tuomet ji pasakė: „Tavo tėtis nori su tavimi pasikalbėti.“
Pamenu, kaip jis bandė paaiškinti.
Na: „Žinai, užsikrėčiau ŽIV.“
Gydytojai dar nedaug ką žino.
Man viskas bus gerai.“
Tuomet pasikalbėjau su savo mama. Stengdamasis išsiaiškinti, kas tai.
Kalbėjau su gydytojais. Gydytojai sakė: „Praleisk su juo kuo daugiau laiko,
nes jis ne… Jam gyventi liko turbūt vos keleri metai.“
1991 M. SPALIO 27 D.
Atsikėlėme kitą rytą, nuėjome pas gydytoją.
Ir man padarė tyrimus.
Rezultatų laukėme kelias dienas.
Laukti nežinomybėje buvo siaubinga.
Tai buvo blogiausias laikas mano gyvenime,
kai lauki, lauki ir mąstai…
apie tėvus, savo brolius ir seseris, savo sūnų Andrė.
Ar turiu sutvarkyti reikalus ir pasiruošti mirti?
Galvojau, kad mirsiu.
Nemiegojau naktimis. Tik mąsčiau apie…
„Ar tai - paskutinis kartas, kai ją apkabinu?“
Jiedu su Kuke atvažiavo.
Sustojo, atsidaro durelės.
Visi verkia.
O ką sakyti? Ką daryti?
Ir Ervinas pasakė: „Gerai, mudu eime.
Pasivaikščiosime pakrante.“
Mes išėjome, ir jis ėmė kalbėti.
Ir aš pasakiau jam: „Jei kas nors nutiks,
pasirūpink mano šeima.“
„Aš turbūt nebegalėsiu žaisti krepšinio.“
Ir vienu metu jis pasakė: „Aš nežinau, ar noriu gyventi.
Galiu jį užbaigti. Galiu tiesiog…“
1991 M. SPALIO 30 D.
Jo kraujas buvo išsiųstas gydytojui dr. Deividui Ho
į „Aaron Diamond“ AIDS institutą.
METŲ ŽMOGUS DR. DEIVIDAS HO
Su ŽIV ir AIDS susidūriau dar 1980 m.
Užaugau Los Andžele
ir nuo paauglystės buvau Los Andželo „Lakers“ gerbėjas.
DR. DEIVIDAS HO, AIDS TYRINĖTOJAS
Ir taigi, kas nežinojo, kas buvo Medžikas?
Jis paskambino ir pasakė: „Ervinas labai serga.
Jo T ląstelių kiekis - 203.“
Tuo metu tai buvo laikoma riba.
Jei 200, sergi AIDS.
Susirūpinimas buvo didžiulis.
Žinoma, tai labai netoli ribos,
po kurios gali prasidėti įvairios infekcijos.
Ir kalbėjome apie gyvenimo trukmę.
Daugiausiai - dveji ar treji metai.
Nesitikėjau,
kad 200 T ląstelių koncentracija leis jam gyventi dar penkerius metus.
T ląstelės padeda imuninei sistemai sureaguoti į tam tikras infekcijas,
pagaminti antikūnus, sukelti kitų T ląstelių žudikių atsaką.
Taigi, sumažinus šių ląstelių populiaciją,
ŽIV nusitaiko į imuninio atsako paleidimą.
Ir todėl žmogus negali pasipriešinti
įvairiems patogenams, su kuriais susiduriame savo aplinkoje.
DR. ENTONIS FAUČIS, DIREKTORIUS, NIAID
Įsitraukiau į atsaką šiai pandemijai
nuo pačių pirmųjų savaičių, kai supratome jog tai - nauja liga.
Pastarojo dešimtmečio pažanga molekulinėje biologijoje
leido mokslininkams čia, Nacionaliniame sveikatos institute
ir kituose jo palaikomuose universitetuose visoje šalyje
nubraižyti vadinamąjį AIDS viruso genomo žemėlapį.
ŽIV GENOMO ŽEMĖLAPIS
Ir 1991 metai buvo kritiniai,
nes tuomet optimalių vaistų dar nebuvo.
Jei ligą diagnozuodavo anksti, tau galėjo pasisekti.
Aš patariau naudoti esamus vaistus, kad pristabdytume ligą
ir kiek įmanoma apsaugotume imuninę sistemą.
Kol ateityje bus sukurti geresni vaistai.
Tuo metu tebuvo vienintelis vaistas - AZT.
Ir jį reikėdavo gerti penkis, tris kartus per dieną.
Taigi, jis mane veikė.
AZT sukeldavo pykinimą, vėmimą, mažakraujystę.
Mes nežinojome, ar didelis fizinis krūvis,
kokį patiria profesionalus sportininkas,
pakenktų jo sveikatai.
Dr. Ho pasake: „Krepšinio jis nebegali žaisti.
Su krepšiniu baigta.“
Jis nė nesakė savo komandos draugams.
Taigi, Ervinas, Kukė ir aš pasikalbėjome.
Iš pradžių Kukė sakė:
„Mes to viešai neskelbsime.
Tik pasakysime, jog jis baigia krepšininko karjerą.“
Aš galiu susitvarkyti su viena problema vienu metu,
su tavimi kasdien,
tačiau nebuvau pasiruošusi pasakyti apie tai visam pasauliui.
Jei pasakysime žmonėms, jie ims su mumis kitaip elgtis.
Jie nenorės, kad būtume šalia.
Jie bijos mus paliesti. Ir panašiai.
Turėtum pranešti žiniasklaidai…
DŽERIS VESTAS, „LAKERS“ VADOVAS 1982-1994 M.
…informuoti, kas vyksta.
Nebūtina sakyti visko.
Bet šią istoriją turi sužinoti šalis, pasaulis.
„Ką mes pasakysim?“
Nes visi manęs klausia.
„Pasakysime, kad jis susirgo gripu.“
NBA atidarymo vakaras.
Reguliarusis sezonas prasideda nuo 12-os rungtynių.
1991 M. LAPKRIČIO 1 D.
Didžiausias klausimas - ar Oro Karalius Džordanas atneš Čikagai pergalę?
Džonsonas prieš dvi dienas pasirodė treniruotėje,
praleidęs tris pirmąsias „Lakers“ rungtynes dėl gripo.
Žiniasklaidai jis pasakė, jog tikisi netrukus grįžti ir žaisti.
Nesinori gauti traumą ar susižeisti,
nes kurį laiką nesitreniravai.
Taigi, kadangi kurį laiką nesitreniravau, turėjau dabar tą padaryti.
Užtikrinti, jog pasiekiau tam tikrą formą.
Vien apsižvalgęs aplink, aš jau…
- Geriau jautiesi? - Geriau jaučiuosi.
- Žaisi šįvakar? - Man tavęs trūks.
- Tau manęs trūks? - Man tavęs trūks šįvakar.
- Pasimatysim per Kalėdas. - …iki, bičiuli.
Gerai. Kaip sekasi, bičiuli?
Klausimų sulaukdavome kasdien.
Ir kiekviena prabėgusi diena
kėlė vis daugiau abejonių gripo istorija.
Visi žiniasklaidos atstovai kažką įtarė.
„LAKERS“ MEDŽIKAS GALBŪT PRALEIS SEZONO PRADŽIĄ
Norėjom likti pagarbūs
ir norėjom tikėti tuo, kas mums buvo sakoma,
tačiau viskas atrodė labai įtartina.
RENDIS KERDUNAS, LOS ANDŽELO RADIJO ŽURNALISTAS, 1989-1995 M.
Mes nepuolame tikrinti kiekvieno dalyko.
Jei kas nors užsigauna pirštą ar panašiai,
arba sustreikuoja skrandis, nes negalvojame nieko kito.
Bet ši istorija ėmė darytis keista.
Žmonės…
Ėmė šnabždėtis ir sakyti: „Ne, ne, ne. Čia nieko rimto.“
Turėjau meluoti savo šeimai.
Turėjau meluoti savo komandai, treneriui.
Turėjau meluoti pasauliui. Suprantat?
Melavome visam pasauliui.
Pamenu, kiekvieną dieną pabusdavau su baime:
„Dieve. Šiandien jis vis dar čia.“
Kiekvieną dieną sakydavome: „Gerai, išgyvensime dar šią dieną.
Su Dievo pagalba, išgyvensime dar šią dieną.
Turime tikėti, ir mums pavyks.“
1991 M. LAPKRIČIO 3 D.
Taigi, grįžome sužinoti rezultatų.
Galvojau, nualpsiu.
Jie pasakė: „Gera žinia, jūs sveika.
Jūs sveika, tad ir jūsų kūdikis - sveikas.“
Varge, sužinojau tuos rezultatus.
Mes abu apsikabinome.
Nuėjau į galą…
ir apsiverkiau kaip kūdikis.
Jaučiau, jog turiu dėl ko gyventi.
Tuomet turėjau susirasti ką nors, kas gyvena su ta liga,
žmogų, kuris padėtų man suprasti, kaip dabar atrodys mano gyvenimas.
Kaip atrodys mano kasdienybė?
Pristatau
moterį, kuri įkvėpė milijonus…
O KAIP AIDS
…kuri jau 11 metų yra užsikrėtusi ŽIV,
vieną iš „Pediatrinio AIDS fondo“ įkūrėjų, Elizabet Gleiser. Ačiū.
Susisiekiau su Elizabet Gleiser, buvau skaitęs apie ją straipsnį.
Norėjau, kad Ervinas su ja susipažintų.
Prieš 11 metų,
gimdydama savo pirmąjį vaiką,
aš nukraujavau, ir man buvo perpilta daugiau nei trys litrai kraujo.
Po ketverių metų sužinojau, jog užsikrėčiau AIDS virusu
ir to nežinodama, perdaviau jį savo dukrai Arielei
per savo pieną
bei savo sūnui Džeikui, kurį pagimdžiau vėliau.
Kalbėjau su Lonu,
norėdamas nuspręsti, ką darysiu toliau,
apsvarstydamas visus už ir prieš, pasakyti ar nepasakyti…
apie tai pasauliui.
Paklausiau jos: „Kaip man pasielgti?“ Suprantat?
Ir ji norėjo… Ji nė nesuabejojo. „Turėtum pasakyti tą visiems.“
„Norėčiau, jog taptum ligos veidu.
Noriu, kad taptum AIDS veidu. Mums reikia veido.“
Kai sužinojome apie savo sveikatos būklę,
mūsų šeimoje buvo trys nariai, kurie sirgo AIDS arba buvo užsikrėtę ŽIV virusu,
ir mūsų gydytoja liepė: „Niekam nesakykit. Pasaulis jūsų šeimai dar nepasiruošęs.“
Ji sakė: „Medžikas Džonsonas išgelbės mano sūnaus gyvybę.
Aš neišgyvensiu. Mano dukra mirusi.
Jis išgelbės Džeiko gyvybę.
Jis duos tam vardą ir veidą.“
Kai su ja susipažinome, ji mums suteikė labai daug vilties,
vien savo buvimu.
Nes ji buvo įpykusi, ji ragino:
„Įsitraukite, kiek tik galite.
Įsitraukite, padėkite sukurti vaistus.
Palaikykite žmones, kurie serga.
Tiesiog įsitraukite. Pasirūpinkite tuo.“
Supratau, jog Dievas ne šiaip sau duoda žmogui tikslą.
Ir aš tikiu, jog jis norėjo,
kad jis taptų tuo veidu, kad būtų
ir pamėgintų palaikyti ir išgelbėti kuo daugiau žmonių.
Tad tą vakarą, lapkričio 6 d., mano namuose mes pasakėme:
„Surengsime spaudos konferenciją penktadienį, lapkričio 8 d.
Mums reikia dienos viskam suplanuoti.“
Puiku. Nutarta.
Ervinas turi laiko, visi turime laiko viską suplanuoti.
1991 M. LAPKRIČIO 7 D.
Įprasta diena, tiesa?
Ruošiamės kitos dienos spaudos konferencijai. Ateinu į savo biurą.
Ir maždaug 9.00 val. ryto man paskambina vietinės radijo stoties reporteris
ir sako: „Lonai, gavau informacijos, kad Ervinas serga AIDS.“
Mane iškviečia į Žinių tarnybą.
Ir žinių direktorius sako: „Gerai, turime žinių.
Medžikas infekuotas ŽIV, jis nebežais.“
Iškart griebiau telefoną.
Paskiau: „Rendi, prašau, neskleiskit šios informacijos.
Aš jums perskambinsiu,
bet, prašau, neskleiskit šios informacijos.“
„Tik patvirtinkit, ar tai tiesa.“
Ir jis nepaneigė.
Kai ta informacija pasirodė greičiausiai esanti tiesa,
iškart viskas tapo aišku.
Supratome, kodėl niekas apie tai nekalba.
Kodėl viską gaubė paslapties šydas.
Kai sėdėjome automobilyje, mes paskelbėme informaciją.
Rodės, mano gyvenimas baigėsi.
Apie mano draugą dabar sužinos visas pasaulis.
„Loyola“ universitete vyko treniruotė,
ir man paskambino Džeris Vestas.
Ir Džeris sako: „Nutekėjo informacija.
Vienas radijo reporteris pranešė, kad Medžikas infekuotas ŽIV.
Išvesk visus iš salės.“
Taigi, vidury treniruotės ateina Garis Vitis ir sako: „Klausykit…
Lipkit į automobilį ir važiuokit tiesiai į „Forum“ areną.
Nesustokit. Su niekuo nekalbėkit.“
Pasakiau: „Klausykit, viską atšaukit.
Susitiksime „Forum“ arenoje.
Tai, ką šiandien išgirsite, pakeis jūsų gyvenimą.“
Nuvažiavau tiesiai į „Forum“ areną.
Jie pasakė: „Ervinas rengia spaudos konferenciją. Nori, kad ateitum.“
KARIMAS ABDUL-DŽABARAS, „LAKERS“ CENTRO PUOLĖJAS 1975-1989 M.
„Ar galėtum atvažiuoti? Tai - svarbu.“
Daugiau man nieko nepasakė.
Galiausiai visi ten susirinko,
ateiname į rūbinę.
„LAKERS“ RŪBINĖ TIK ŽAIDĖJAMS
Nebuvau pasiruošęs baigti karjerą.
Nebuvau pasiruošęs su jais atsisveikinti.
DŽONSONAS
Sunkiausia viso to žinojimo dalis turbūt buvo ta,
kad daugiau neisiu su jais kautis.
Jis apėjo visą rūbinę,
kiekvieną apsikabino ir kažką pašnabždėjo į ausį.
Tiesiai mums į ausį pasakė, kas nutiko.
Visi apsiverkė.
Aš apstulbau, suprantat?
Bet norėjau jį palaikyti.
Jis mane juk palaikė.
Negalėjome patikėti tuo, ką išgirdome.
Tik sėdėjome. Suakmenėję.
Jis - brolis.
Su šiuo žmogumi praleidai ne vienerius metus.
Išgirsti tokius žodžius iš savo šeimos nario lūpų
yra siaubinga.
Ėmiau verkti. Paklausiau: „Ei, kaip tai nutiko?“
Daugelis iš mūsų galvojo: „Laukia mirtis.“
Siaubingas jausmas.
Girdi apie tai per žinias,
bet nesitiki, kad tai bus žmogus,
su kuriuo praleidi daug laiko, kuris tau - kaip šeimos narys.
Ir…
mes užlipome į viršų ir pasakėme visam pasauliui.
Gerai, jis ateis čia.
Mes vis dar laukiame.
Ir, žinoma, apima vis blogesnė ir blogesnė nuojauta.
Anksčiau ar vėliau tikimės sužinoti atsakymus.
Greitai pasakykite, kas vyksta.
Visi labai įsitempę.
Pagrindinė „Lakers“ būstinė. Džeris Basas, „Lakers“ savininkas.
Link tribūnos žengia Medžikas Džonsonas.
Eime pas Medžiką.
Pirmiausia noriu pasakyti visiems laba diena.
Nes…
kadangi esu infekuotas ŽIV virusu,
šiandien atsisveikinsiu su „Lakers“.
Tik noriu aiškiai pasakyti,
kad aš nesergu AIDS.
Nes suprantu, jog daugelis nerimau… norite tą žinoti.
Tačiau ŽIV virusas…
Tik noriu pasakyti, kad labai pasiilgsiu krepšinio.
Ir
nuo šiol kalbėsiu apie ŽIV virusą.
Tai - naujas iššūkis, naujas puslapis mano gyvenime…
Tarsi tave… Tave būtų prispaudę prie sienos.
Ir manau, turiu daryti viską, ką galiu,
tad aš ir darysiu.
Šįvakar pradėsime nuo vieno žmogaus.
Krepšinio žvaigždė Medžikas Džonsonas neseniai patvirtino…
Žinia labai netikėta ir pribloškianti,
ją net sunku suvokti.
Neseniai išgirdome oficialią informaciją.
Nuostabi vieno geriausių pasaulio sportininkų karjera baigėsi.
Ir jam - vos 32-eji.
Visas pasaulis kalba apie vieną žmogų -
krepšinio žvaigždę Medžiką Džonsoną.
Medžikas man paskambino ir pasakė man naujieną.
Ir sureagavau kaip daugelis žmonių Amerikoje.
Buvau šokiruotas, pritrenktas.
Tai nutiko labai netikėtai. Tiesiog…
Vakar buvo labai liūdna diena.
ČARLZAS BARKLIS, FILADELFIJOS „76ERS“
Žinau, kad jis - ne miręs, tačiau jausmas toks, tarsi būtų miręs brolis,
šeimos narys.
Pamenu, sėdėjau savo kabinete ir verkiau.
Visi buvome išmušti iš vėžių. Pamenu, apsiverkiau, suprantat?
Nes visi galvojome, jog tai - mirties nuosprendis.
Jis - gyvas, bet nesveikuoja.
Ir nenorime juo perdėtai žavėtis.
Man plyšo širdis.
Ne tik dėl…
PREZIDENTAS BARAKAS OBAMA
…jo neįtikėtinos karjeros krepšinyje,
bet taip pat dėl to džiaugsmo ir užkrečiančios šypsenos,
kuri tapo mūsų kultūros simboliu.
Daug žmonių nori būti tavo draugu,
kai esi po krepšiu ir dalini rezultatyvius perdavimus.
Bet štai dabar supranti, kas yra tikrieji tavo draugai.
Jei jis tikrai ketina užsiimti švietėjiška veikla, jam vertėtų tą daryti
ne per geltonąją spaudą, ne stengiantis patenkinti smalsumą,
bet tam tikru būdu kalbėti apie savo seksualinę istoriją
ir atskleisti, kaip jis galėjo užsikrėsti AIDS.
Kaip jis užsikrėtė?
Kodėl tai svarbu? Ar svarbu, kaip visi užsikrečia?
„GĖJŲ LIGA“ SPARČIAI PLEČIASI
Mes smerkiame ŽIV infekuotus žmones pagal tai, kaip jie užsikrėtė.
Iki šiol visi šioje šalyje galvojo,
kad tai yra gėjų arba intraveninių narkotikų vartotojų liga.
MEDŽIKAS IŠSKRIDO Į HAVAJUS VENGDAMAS GĖJŲ REAKCIJOS
Smalsumas apie AIDS…
KAIP JIS UŽSIKRĖTĖ AIDS VIRUSU AUDRINGAS SEKSUALINIS GYVVENIMAS
…dažniausiai baigiasi vienu negražiu klausimu:
Kaip jis užsikrėtė?
Džonsonas kalba apie savo gyvenimo būdą:
„Labai stengiausi suartėti su kuo daugiau moterų…“
PAGUNDŲ PILNAS GYVENIMAS BUVĘS „LAKERS“ SKUBĖJO GYVENTI
…„ir dažnai sekso metu nesisaugojau.“
ATLEISKIT, BET MEDŽIKAS - NE DIDVYRIS
Argi jis neturėtų kalbėti
apie moralę, apie saugojimąsi?
Kai sužinojau, kad jis užsikrėtė AIDS,
nusprendžiau nebenešioti marškinėlių su jo atvaizdu.
VIENGUNGIŠKAS MEDŽIKO GYVENIMAS BAIGĖSI AIDS VIRUSU
JIS NEIGIA HOMOSEKSUALIUS SANTYKIUS
Turėjau pripažinti: „Ei, tai - šito dalis.“
KITOS AUKOS: MEDŽIKO MOTERYS
Negalėjau… liūdėti,
nors man buvo liūdna.
Aš mąsčiau: „O ką aš darysiu, sėdėsiu ant sofos?“
Pamenu, mąsčiau: „Tai - ne tu.“
Laris pataikė tris iš aštuonių. Tris…
Tai - ne ta pati komanda, kaip tuomet, kai vyko Medžiko šou.
Nėra ką ir kalbėti.
Sėdžiu ir gailiu savęs.
Ir tuomet man reikėjo pajausti meilę.
Man reikėjo kažko, dėl ko pasijausčiau geriau,
žinodamas savo naują statusą dabar, kai jau gyvenu su ŽIV.
Niekas nepasako, kaip tiksliai Medžikas užsikrėtė virusu,
tačiau esmė ta, kad jis nusiteikęs veikti
ir tapo AIDS tyrimų ir saugaus sekso judėjimo atstovu.
Ir tai prasidės nuo šiandien,
kai jis pasirodys „Arsenijaus Holo šou“.
Suskamba telefonas, pakeliu, skambina Medžikas.
Ir jis pasakė: „Šįvakar ateisiu į laidą ir kreipsiuosi į visą Ameriką.“
Pasakiau: „Jo, o neturėtume to padaryti Lario Kingo laidoje?“
Ir jis pasakė: „Ne. Turi tą padaryti.
Mes turime padaryti.“
ARSENIJUS HOLAS, DRAUGAS IR KOMIKAS
„Turi padėti man gyventi amžinai.“ Niekad neužmiršiu šio sakinio.
„Turi padėti man gyventi amžinai.“
Ir jis išėjo.
Pamenu, kad visi labai ilgai plojo.
Varge.
Man reikėjo dar kartą išgirsti šėlstančią minią.
Ir aš išgirdau.
Reikėjo, kad pasijausčiau geriau dabar, kai ėmiau gyventi kitaip -
su ŽIV virusu.
Ir Arsenijus man suteikė tą galimybę.
Pasijaučiau žymiai geriau.
Kad viskas bus gerai.
Nenorėjau to daryti,
nes žinojau, jog turėsiu Ervinui užduoti tam tikrus klausimus.
Ir kadangi buvau draugas, nenorėjau jų užduoti.
Bet jis man pasakė:
„Klausk visko.
Klausk visko, ko klaustum kito žmogaus, ne manęs.“
Žinoma, yra žmonių, kurie galvoja,
kad galbūt užsikrėtei per homoseksualius santykius.
Jis pažvelgė man tiesiai į akis ir pasakė:
„Turiu pasakyti kuo daugiau žmonių,
nes žmonės galvoja, jog tai - tik gėjų liga.
Jie mano, kad kiti ja negali užsikrėsti.“
Prezidentas Bušas pakvietė Medžiką į Nacionalinę AIDS komisiją.
Džonsonas svarsto pasiūlymą ir dar neapsisprendė.
Parašiau jam laišką, asmeniškai, prieš kurį laiką,
sakydamas, jog matau,
jog turime įvairias galimybes pasitarnauti žmonijai,
ir labai norėčiau, kad jis prisijungtų prie komisijos.
Taigi, nuskridau į Vašingtoną, susitikau su prezidentu Bušu
ir nusprendžiau prisijungti.
Yra pinigų, fondo, prevencijos, tyrimų, gydymo klausimai.
Taigi, parodysiu jam visus tuos skaičius
ir tai galbūt jį nustebins.
„MEDŽIKAS“ DŽONSONAS DALYVAUJA AIDS DISKUSIJOJE
Pirmiausia aš pats norėjau kuo daugiau sužinoti
ne tik apie pačią ligą,
bet ir tai, kaip ji paveikė juodaodžių bendruomenę.
Šioje salėje Ervinas „Medžikas“ Džonsonas dėvėjo naują mantiją.
Jis buvo ne Los Andželo „Lakers“ megažvaigždė,
bet Nacionalinės AIDS komisijos narys.
Mes neturime balso, Medžikai.
Neturime, kas pakovotų už mus, už mūsų gyvenimą.
Mums jūsų reikia.
1991 m. buvo kiti laikai.
Žmonės nenorėdavo duoti Ervinui rankos, apsikabinti su juo.
Girdėjau, galima užsikrėsti nuo tualeto dangčio.
- Ar jaudiniesi dėl to? - Tiesiog manau, jog man taip nenutiks.
Turime pamiršti išankstines nuostatas prieš užsikrėtusius žmones.
Turime matyti tikrąją situaciją.
HOMOSEKSUALŲ LIGOS BAUGINA AMERIKIEČIŲ ŠEIMAS
Tai - infekcija, perduodama
tam tikru būdu, ką mes tikrai žinome,
ir negali būti perduodama kitais būdais, ką mes tikrai žinome.
Ir turime tą nuolat kartoti šios šalies žmonėms.
Tapau protingesnis.
Ėmiau geriau jaustis.
Jaučiau, kad man reikia viešumos.
Žmonės nori padėti.
Jie sakė: „Surinksime daug pinigų,
norime padėti jums šviesti žmones apie ŽIV ir AIDS,
didinti sąmoningumą.“
Visuomet mėgau išeiti į viešumą,
tad neketinau leisti, kad ŽIV mane sustabdytų.
DŽONSONO KREIPIMASIS
Jis visuomet žinojo, kas yra Ervinas, ir kas - Medžikas.
AR MEDŽIKAS NUVERS KALNUS?
AIDS AKTYVISTAI REMIA JO KREIPIMĄSI
Tad jis visad žinojo, kad tai - unikali galimybė jam
pasinaudoti savo statusu
ir prisiimti atsakomybes,
ir būti Medžiku Džonsonu, o ne Ervinu.
Buvo žmonių, kurie norėjo daugiau,
kurie norėjo istorijos.
MEDŽIKO DŽONSONO PASAULIS: GYVENIMAS SU PAGUNDOMIS
Ir jis pripažino tokį gyvenimo būdą.
Moterys turi įvairių fantazijų. Kai kurios nori būti su dviem arba trimis vienu metu.
Kartą jų buvo šešios vienu metu su manimi. Tiesiog…
- Šešios moterys? - Šešios moterys.
Jei paklausi, ar buvo smagu, taip, buvo smagu.
Bet… tai turi savo kainą.
Ar žinojai apie visas tas moteris?
Nelabai. Tai buvo vienas iš tų dalykų, kuris…
Mūsų santykiai buvo per atstumą
- labai ilgą laiką. - Nes tu buvai…
Tai buvo vienas iš tų dalykų, kurių nesitikėjai…
- Kad jis… - Taip.
Kad būdamas Los Andžele, žinant, kas jis toks.
Aš niekad išties nesupykau.
Turbūt todėl, kad mano emocijos pasikeitė nuo baimės mirti
iki supratimo, kad galime šiek tiek kvėpuoti.
Bet tik diena iš dienos, kai po truputį išsiaiškinome.
Kai mums paaiškino, kaip rūpintis Ervino sveikata,
kad tai labai susiję su imunine sistema.
Tad jis nuolat sportavo su treniruokliais.
Rytais bėgioju ir kilnoju svarsčius.
Einu į sporto klubus
Kalifornijos universitete ir Los Andžele savaitgaliais, vėlai vakare.
Taigi, aš…
Tarsi žaisdavau beveik septynias dienas per savaitę.
Pala…
Tačiau vis tiek norėjosi daryti viską, kad šviestume žmones.
Daugelis žmonių bijo kalbėti apie AIDS.
Ir tai skatina neišmanymą.
Medžikas Džonsonas, manau, padarė daugiau nei kas kitas…
PREZIDENTAS BILAS KLINTONAS
…pakeisdamas tą padėtį.
Nes visa šalis jį mylėjo ir gerbė.
Ir kadangi jie matė, kad jis nenustoja kovoti.
Kokią charizmą Ervinas „Medžikas“ Džonsonas turi
Amerikos krepšinio pasaulyje?
Tik pagalvokim.
Jis baigė karjerą pernai lapkričio 7 d., kai gavo teigiamą ŽIV atsakymą.
Tačiau suskaičiavus balsus Visų žvaigždžių rinkimuose šiandien,
paaiškėjo, kad jis užėmė antrąją vietą tarp Vakarų konferencijos gynėjų.
Artėjo Visų žvaigždžių rungtynės.
Ervinas buvo išrinktas į komandą…
BALSUOKITE UŽ SAVO ŽVAIGŽDES
…bet jis nežinojo, ar NBA leis jam žaisti.
Kai kurie žaidėjai nelabai nenorėjo…
RODAS TORNAS, NBA VADOVAS 1986-2000 M.
…žaisti prieš jį,
nes bijojo, kad jei bus žaizda ar panašiai,
jie gali užsikrėsti.
Visi apimti baimės, susirūpinimo, kelia klausimus,
įskaitant sportininkus, kurie dalyvaus profesionaliu lygiu.
Buvo kalbama apie potencialų boikotą,
ADAMAS SILVERIS, NBA KOMISARAS - 2014 M.-DABAR
ieškinius ir panašius dalykus.
Manau, ant kortos buvo pastatyta daugiau, nei aš tuo metu galvojau.
Krepšinis - žiaurus žaidimas. Susidūrimai, kontaktas, kr…
Ten daug kraujo.
Nenorėčiau žaisti prieš žmogų, kuris infekuotas ŽIV.
Pažvelkite į NBA žaidėjų rankas.
KEVINAS MAKHEILAS, KRAŠTO PUOLĖJAS
Jose daug įbrėžimų, randų ir žymių nuo nagų
ir nuolat įtrenki kam nors į burną alkūne.
Tau bėga kraujas, jam bėga kraujas.
Visko gali nutikti net jei tikimybė maža.
Daug žaidėjų buvo susirūpinę.
Bet jis buvo mano draugas, ir aš norėjau žaisti prieš jį.
Aš visad džiaugiausi
galimybe žaisti prieš Medžiką Džonsoną.
Jis nusifilmavo specialioje „Nickelodeon“ laidoje vaikams.
Pamenu, viskas prasidėjo,
ir daug vaikų susirgo AIDS.
Mano žinutė buvo ta, jog tai gali nutikti ir tau.
Ir aš esu to pavyzdys.
Ir tai nutiko dėl nesaugaus sekso.
Norėjai kažką pasakyti?
Noriu, kad žmonės žinotų, kad esame normalūs žmonės.
Aha, nereikia verkti.
Neverk.
Nes mes esame normalūs žmonės. Tokie esame.
Ir tu nori, kad su tavimi taip elgtųsi, tiesa?
Nori, kad draugai su tavimi žaistų,
kviestų pas save ir užeitų pas tave,
kad nakvotumėte vieni pas kitus, taip?
Teisingai? Taip.
Ir galima paverkti. Nieko tokio.
Nežinojau, kad jam tai buvo taip pat blogai, kaip visiems.
Ir jis susidūrė su žmonėmis, kurie nebenorėjo su juo draugauti…
HAIDIJA BRODBENT, ŽIV / AIDS AKTYVISTĖ
…nenorėjo turėti su juo nieko bendro. Galvojau:
„Ir tai - Medžikas Džonsonas.“
KONTRAVERSIJA AUGA DĖL MEDŽIKO DŽONSONO DALYVAVIMO
Kaip galima taip žiauriai elgtis su žmogumi?
Kai Medžikui nustatė ŽIV,
Deividas į tai įsitraukė.
Tai - labai drąsus žmogus, didvyris, didvyriškas poelgis.
Ir visi privalome jį palaikyti.
Be noro palaikyti Medžiką,
jis matė didesnę visuomeninę prasmę,
nes tuomet išankstinis nusistatymas buvo labai gajus.
Kalbame apie mūsų žaidimą.
DEIVIDAS STERNAS, NBA KOMISARAS 1984-2014 M.
Bet kartu ir apie mūsų žmogiškumą, apie mūsų Medžiką.
Ir taigi, neklausdamas daug nuomonių,
nes bijojau, kad galiu jų gauti per daug,
pasakiau: „Viskas. Jis žais.“
Medžikas Džonsonas, pasitraukęs iš „Lakers“ dėl ŽIV viruso,
dabar teigia, jog kitą mėnesį žais NBA Visų žvaigždžių rungtynėse.
Nėra dvejonių, ką šios rungtynės reiškia žaidėjams,
ypač naujokams ar patekusiems čia pirmą kartą.
Tačiau magijos dėka Ervinas čia -
svarbus šio žaidimo dalyvis,
kurio gerbėjai nekantrauja jį pamatyti.
Trisdešimt antrasis numeris nekantriai laukia sekmadienio.
Kai išeisiu ten
ir pradėsiu žaisti, viskas susitvarkys.
Krepšinis mano kraujyje.
Paskambinau komisarui ir pasakiau: „Komisare Sternai,“
pasakiau: „Paklausykit, Orlando arenoje
vyksta visokios veiklos,
bet man reikia prasimėtyti.“
Jis pasakė: „Ervinai, arena atsilaisvina
tik apie 23.00 val. vakaro ar vidurnaktį.“
Pasakiau: „Tuomet ateisiu 23.00 val. ar vidurnaktį.“
Tad nuėjau ir valandų valandas mėčiau.
Ir kai nuvykome į Orlandą,
grupė žaidėjų pareiškė, kad jie boikotuos rungtynes.
Kad jose nežais.
Sušaukiau susitikimą, atsistojau prieš 23 žaidėjus
ir pasakiau: „Balsavimo nebus…
bet Medžikas šiandien žais.
Ir mes jį priimsime.
Ne tik priimsime, bet džiaugsimės tuo.“
Manau, tai buvo svarbi akimirka.
AIZIJAS TOMAS, „PISTONS“ GYNĖJAS 1981-1994 M.
Norėjau, kad visi žaidėjai ne tik paspaustų jam ranką,
bet ir jį apkabintų.
Dvyliktąjį kartą Visų žvaigždžių rungtynėse pasirodo
Ervinas „Medžikas“ Džonsonas!
42-as numeris, Medžikas pirmas paliečia kamuolį.
Medžikai!
Ir mes ėmėme lengvai žaisti.
Denis Rodmanas žaidė labai kietai prieš mane,
tuomet ir kiti vaikinai pagalvojo:
„Gerai. Denis kietai prieš jį žaidžia. Tai ir mes kiečiau pažaisim.“
Ir toliau viskas puikiai ėjosi.
Dabar atsidūriau savo vietoje.
Nežiūrėdamas dalinau pasus.
Dar vienas puikus perdavimas.
Mėčiau kabliu, veržiausi.
Paimu kamuolį į rankas, ir žinau, ką su juo daryti.
Žaidžiau savo žaidimą, buvo smagu.
Galvojau: „Nieko sau, kaip aš to pasiilgau.“
Medžikas Džonsonas.
Buvo nesvarbu, kas prieš mane.
Jaučiau, kad privalau pataikyti.
Ir Džonsonas! Du Medžiko metimai iš eilės.
Jis gali tapti Naudingiausiu žaidėju.
Niekad nepamiršiu pabaigos.
Tritaškis. Yra? Yra! Ką gi!
Dar buvo likę laiko, bet žaidėjai išbėgo į aikštę.
Varge, tai buvo nuostabiausias jausmas pasaulyje.
Jie sako: „Viskas. Rungtynės baigėsi.
Šou baigėsi.“
Medžikai, esi naudingiausias žaidėjas.
Esi drąsiausias žmogus.
Tai - tavo akimirka. Sveikinu.
Mudu su komisaru Deividu Sternu tomis rungtynėmis
pakeitėme pokalbį
apie ŽIV ir AIDS visame pasaulyje.
Tos vienerios rungtynės pakeitė supratimą apie ŽIV ir AIDS.
Medžikas suteikė vilties tiems, kuriuos paveikė liga,
kad tai nėra mirties nuosprendis,
kad reikia spausti valdžią,
kad reikia teikti medicininę pagalbą ir rimtai žiūrėti į šią ligą.
Suformuoti komisiją buvo gerai.
Tačiau ji neturėjo pakankamai resursų.
Žmonės, kurie vadovavo komisijai, nebuvo atsidavę visa širdimi.
Jie rūpinosi baltaodžių bendruomene,
ne tamsiaodžių bendruomene.
AIDS susirgimų skaičius Amerikoje greičiau auga mažumų bendruomenėse.
Mūsų žmonės skaudžiau kenčia nuo to,
nes mums trūksta sveikatos apsaugos paslaugų.
Valdžiai atrodo, kad į šiuos žmones galima nekreipti dėmesio,
„nes mums jų vis tiek nereikia.“
Jis pasiekė tašką, kai pajautė, kad viskas vyksta nepakankamai greitai.
Kad jų įtaka ne tokia didelė, kaip norėtųsi.
Aš kovojau su Baltaisiais rūmais.
Pasakiau: „Jei galiu kažką pakeisti,
tai išeisiu iš komisijos ir eisiu ten, kur galėčiau veikti.“
Medžikas Džonsonas paskelbė, jog išeina iš Prezidentinės AIDS komisijos
ir apkaltino Bušo administraciją visiškai ignoruojant jo veiklą.
Galiausiai pasakiau: „Žinot, ką? Būsiu Ervinu Džonsonu.
Darysiu, ką turiu daryti.“
Jis įkūrė savo vardo fondą - „Magic Johnson Foundation“.
Mūsų misija buvo informuoti apie ŽIV ir AIDS
bei palaikyti ŽIV klinikas ir panašiai.
Pone, jūs žaidėte už „Lakers“.
Taip. Taip.
Šiandien į Inglvudą Kalifornijoje atvyko žvaigždės
pagerbti Medžiką Džonsoną ir surinkti pinigų AIDS švietimui bei tyrimams.
Aš žaidžiu krepšinį.
Nežaidžiu NBA lygoje. Jei norėčiau, galėčiau žaisti.
Bet šiuo metu esu laimingas, galėdamas keliauti po pasaulį
ne tik žaisdamas krepšinį,
bet taip pat šviesdamas žmones apie ŽIV ir AIDS.
AR MEDŽIKAS SUGRĮŠ?
Visiems įdomu, ar jis ir vėl žais, ar nežais?
NEDŽIKAS NEATMETA, JOG GALI SUGRĮŽTI Į NBA
„Lakers“ atsisveikina su jo 32-uoju numeriu.
Dabar, jo žyme tampa „32-as numeris“, o ne jo kūnas.
Medžikas ir vėl atsisako trenkti durimis
NBA lygoje.
Tikiuosi, jog jei nuspręsiu grįžti,
jūs neliūdėsite, jei vėl tą padarysime.
Ir tuomet nutiko nuostabiausias dalykas,
tai buvo „Svajonių komanda“.
MYLIMAI ELIZABET GLEISER ATMINTI
Išvertė Akvilė Katilienė